cyanic-selkie/wikianc huggingface dataset:
আশাপূর্ণা দেবী
আশাপূর্ণা দেবী (৮ জানুয়ারি ১৯০৯– ১২ জুলাই ১৯৯৫) ছিলেন একজন ভারতীয় বাঙালি ঔপন্যাসিক, ছোটগল্পকার এবং শিশুসাহিত্যিক। বিংশ শতাব্দীর বাঙালি জীবন, বিশেষত সাধারণ মেয়েদের জীবনযাপন ও মনস্তত্ত্বের চিত্রই ছিল তার রচনার মূল উপজীব্য। ব্যক্তিজীবনে নিতান্তই এক আটপৌরে মা ও গৃহবধূ আশাপূর্ণা ছিলেন পাশ্চাত্য সাহিত্য ও দর্শন সম্পর্কে সম্পূর্ণ অনভিজ্ঞা। বাংলা ছাড়া দ্বিতীয় কোনও ভাষায় তার জ্ঞান ছিল না। বঞ্চিত হয়েছিলেন প্রথাগত শিক্ষালাভেও। কিন্তু গভীর অন্তর্দৃষ্টি ও পর্যবেক্ষণশক্তি তাকে দান করে বাংলা সাহিত্যের অন্যতম শ্রেষ্ঠ লেখিকার আসন। তার প্রথম প্রতিশ্রুতি-সুবর্ণলতা-বকুলকথা উপন্যাসত্রয়ী বিশ শতকের বাংলা সাহিত্যের শ্রেষ্ঠ রচনাগুলির অন্যতম বলে বিবেচিত হয়। তার একাধিক কাহিনি অবলম্বনে রচিত হয়েছে জনপ্রিয় চলচ্চিত্র। দেড় হাজার ছোটোগল্প ও আড়াইশো-র বেশি উপন্যাসের রচয়িতা আশাপূর্ণা সম্মানিত হয়েছিলেন জ্ঞানপীঠ পুরস্কার সহ দেশের একাধিক সাহিত্য পুরস্কার, অসামরিক নাগরিক সম্মান ও বিভিন্ন বিশ্ববিদ্যালয়ের সাম্মানিক ডক্টরেট ডিগ্রিতে। পশ্চিমবঙ্গ সরকার তাকে প্রদান করেন পশ্চিমবঙ্গের সর্বোচ্চ সম্মান রবীন্দ্র পুরস্কার। ভারত সরকার তাকে ভারতের সর্বোচ্চ সাহিত্য সম্মান সাহিত্য আকাদেমি ফেলোশিপ ভূষিত করেন।
জন্ম ও পারিবারিক পরিচয়
আশাপূর্ণা দেবীর জন্ম হয় ১৯০৯ খ্রিষ্টাব্দের ৮ জানুয়ারি (বাংলা ২৪ পৌষ, ১৩১৫) শুক্রবার সকালে উত্তর কলকাতায় মাতুলালয়ে। পিতার নাম হরেন্দ্রনাথ গুপ্ত এবং মাতা সরলাসুন্দরী দেবী । হরেন্দ্রনাথ গুপ্ত ছিলেন কমার্শিয়াল আর্টিস্ট ; সেযুগের জনপ্রিয় বাংলা পত্রিকাগুলিতে ছবিও আঁকতেন। তার রাজভক্তি ও রক্ষণশীলতার বিপরীতে অবস্থান করতেন মা সরলাসুন্দরী দেবী। সাহিত্যপাঠই ছিল তার জীবনের একমাত্র ‘পরমার্থ’। রাজনৈতিক আদর্শে ছিলেন কট্টর ব্রিটিশ-বিদ্বেষী স্বদেশী।
গুপ্ত-পরিবারের আদিনিবাস ছিল হুগলি জেলার বেগমপুরে। যদিও আশাপূর্ণা দেবীর জীবনের সঙ্গে এই অঞ্চলটির কোনও প্রত্যক্ষ যোগ ছিল না। তার ছোটোবেলা কেটেছে উত্তর কলকাতাতেই, ঠাকুরমা নিস্তারিনী দেবীর পাঁচ পুত্রের একান্নবর্তী সংসারে। পরে হরেন্দ্রনাথ যখন তার আপার সার্কুলার রোডের (বর্তমান আচার্য প্রফুল্লচন্দ্র রায় রোড) নিজস্ব বাসভবনে উঠে আসেন আশাপূর্ণার বয়স তখন সাড়ে পাঁচ বছর। কিন্তু বাল্যের ওই কয়েকটি বছর তার মনে গভীর ছাপ রেখে যায়। পরবর্তীকালে সাহিত্যেও নানা ভাবে এঁকেছিলেন ‘দেহে ও মনে অসম্ভব শক্তিমতী’ তার সেই ঠাকুরমার ছবি।
শৈশব ও শিক্ষা
প্রথাগত শিক্ষার সৌভাগ্য আশাপূর্ণার হয়নি ঠাকুরমার কঠোর অনুশাসনে। পরবর্তীজীবনে এক স্মৃতিচারণায় এই প্রসঙ্গে আশাপূর্ণা বলেছিলেন, “...ইস্কুলে পড়লেই যে মেয়েরা... বাচাল হয়ে উঠবে, এ তথ্য আর কেউ না জানুক আমাদের ঠাকুমা ভালোভাবেই জানতেন, এবং তাঁর মাতৃভক্ত পুত্রদের পক্ষে ওই জানার বিরুদ্ধে কিছু করার শক্তি ছিল না।” তবে এই প্রতিকূল পরিবেশেও মাত্র আড়াই বছরের মধ্যে দাদাদের পড়া শুনে শুনে শিখে গিয়েছিলেন পড়তে। বর্ণপরিচয় আয়ত্ত করেছিলেন বিপরীত দিক থেকে। মা সরলাসুন্দরী ছিলেন একনিষ্ঠ সাহিত্য-পাঠিকা। সেই সাহিত্যপ্রীতি তিনি তার কন্যাদের মধ্যেও সঞ্চারিত করতে চেষ্টার ত্রুটি রাখেননি। সাধনা, প্রবাসী, ভারতবর্ষ, সবুজপত্র, বঙ্গদর্শন, বসুমতী, সাহিত্য, বালক, শিশুসাথী, সন্দেশ প্রভৃতি ১৬-১৭টি পত্রিকা এবং দৈনিক পত্রিকা হিতবাদী তো বাড়িতে আসতই, তাছাড়াও সরলাসুন্দরী ছিলেন স্বনামধন্য বঙ্গীয় সাহিত্য পরিষদ, জ্ঞানপ্রকাশ লাইব্রেরি ও চৈতন্য লাইব্রেরির সদস্য। বাড়িতে সেযুগের সকল প্রসিদ্ধ গ্রন্থের একটি সমৃদ্ধ ভাণ্ডারও ছিল। এই অণুকূল পরিবেশে মাত্র ছয় বছর বয়স থেকেই পাঠ্য ও অপাঠ্য নির্বিশেষে পুরোদমে পড়াশোনা শুরু করে দেন আশাপূর্ণা। পরবর্তী কালে এই বাল্যকাল সম্পর্কে তিনি বলেছিলেন, “হিসেব মতো আমার ছেলেবেলাটা কেটেছে, সংসার ঊর্ধ্বের একটি স্বর্গীয় জগতে। বই পড়াই ছিল দৈনিক জীবনের আসল কাজ।”
ছেলেবেলার দিনগুলি সম্পর্কে আশাপূর্ণা বলেছেন, “...খুব ডাকাবুকো ছিলাম। ছেলেবেলায় ঘুড়ি ওড়াতাম, মারবেল খেলতাম। ক্যারাম খেলতাম দাদাদের সঙ্গে।” আবার পিতামাতার সবচেয়ে বাধ্য মেয়ে হওয়ার জন্য তাদের সবচেয়ে প্রিয়পাত্রীও হয়ে উঠেছিলেন। সেদিনের নির্মীয়মান কলকাতা মহানগরী ছিল তার সবচেয়ে প্রিয়। আর প্রিয় ছিলেন দিদি রত্নমালা ও বোন সম্পূর্ণা। তারা তিনজনে ছিলেন, আশাপূর্ণার ভাষায়, “...একটি অখণ্ড ট্রিলজির অংশ। এক মলাটে তিনখানি গ্রন্থ।” আপার সার্কুলার রোডের (বর্তমানে আচার্য প্রফুল্লচন্দ্র রায় রোড) নতুন বাড়িতে উঠে আসার কিছুদিনের মধ্যে এই অখণ্ড আনন্দে বিচ্ছেদের সুর বাজে। বিয়ে হয়ে যায় দিদি রত্নমালার। সেই নিঃসঙ্গতা দূর করতে একদিন আশাপূর্ণা ও সম্পূর্ণা করে ফেলেন এক দুঃসাহসিক কাজ। দুই বোনের সাক্ষরে চিঠি পাঠান রবীন্দ্রনাথকে। আবদার, “নিজের হাতে আমাদের নাম লিখে একটি উত্তর দেবেন।” কাঙ্ক্ষিত সেই উত্তর আসতেও দেরি হয়নি। আর এর পরেই বহির্বিশ্বে আত্মপ্রকাশ ঘটে ‘স্যাঁতস্যাঁতে বাংলাদেশের বিদ্রোহিনী নারী’র ।
১৯২৪ সালে, মাত্র ১৫ বছর ৮ মাস বয়সে কৃষ্ণনগরের বাসিন্দা কালিদাস গুপ্তের সাথে বিবাহ সম্পন্ন হয়।
আশাপূর্ণা দেবী রচিত গ্রন্থাবলি
তার উল্লেখযোগ‍্য কয়েকটি ছোটগল্প- পাতাচাঁপা, সর্ষে ও ভূত, ডেইলি প‍্যাসেজ্ঞার, কামধেনু, শুনে পুন‍্যবান, অভিনেত্রী, ক‍্যাকটাস্ প্রভৃতি।
শৌচ
শৌচ (সংস্কৃত: शौच) এর আক্ষরিক অর্থ হল বিশুদ্ধতা, পরিচ্ছন্নতা ও স্পষ্টতা। এটি মন, বাক এবং দেহের বিশুদ্ধতাকে নির্দেশ করে। শৌচ যোগের অন্যতম নিয়ম। এটি বহু প্রাচীন ভারতীয় গ্রন্থে যেমন মহাভারত ও পতঞ্জলির যোগসূত্রগুলিতে আলোচনা করা হয়েছে। এটি হিন্দুধর্ম ও জৈনধর্মে একটি গুণ। হিন্দুধর্মে পবিত্রতা পূজার অংশ, মনোভাব বা মনের বিশুদ্ধতা পরিত্রাণের জন্য গুরুত্বপূর্ণ গুণ। বিশুদ্ধতা হল মন বিশুদ্ধ ও মন্দ চিন্তা ও আচরণ থেকে মুক্ত।
শৌচ শরীরের বাইরের বিশুদ্ধতা ও মনের অভ্যন্তরীণ বিশুদ্ধতা অন্তর্ভুক্ত করে।   শৌচ ধারণাটি শুদ্ধির সমার্থক। লেপেজ বলে যে যোগে শৌচ অনেক স্তরে আছে, এবং একটি বোঝার এবং বিবর্তন হিসাবে বৃদ্ধি আত্ম বৃদ্ধি।
শৌচ, বা শরীরের সামগ্রিক বিশুদ্ধতা, স্বাস্থ্য, সুখ ও সাধারণ সুস্থতার জন্য অপরিহার্য বলে মনে করা হয়। দৈহিক পরিচ্ছন্ন দ্বারা বাহ্যিক বিশুদ্ধতা অর্জন করা হয়, যখন আসন (অঙ্গবিন্যাস) এবং প্রাণায়াম (শ্বাসের কৌশল) সহ শারীরিক ব্যায়ামের মাধ্যমে অভ্যন্তরীণ বিশুদ্ধতা গড়ে তোলা হয়। দৈহিক পরিচ্ছন্নর সাথে সাথে নিজের শরীরকে পরিচ্ছন্নতার জন্য, শৌচের ধারণা শরীরকে বিশুদ্ধ করার জন্য তাজা এবং পরিষ্কার খাবারের সাথে চারপাশের পরিষ্কার পরিচ্ছন্নতার পরামর্শ দেয়। শৌচের অভাব, যেমন শরীরে বিষ তৈরি হতে দেওয়া অপবিত্রতার উৎস।
শৌচ শরীরের বিশুদ্ধতার বাইরে যায়, এবং বাক এবং মনের বিশুদ্ধতা অন্তর্ভুক্ত করে। রাগ, ঘৃণা, কুসংস্কার, লোভ, অহংকার, ভয়, নেতিবাচক চিন্তা মনের অপবিত্রতার উৎস। বুদ্ধির অশুচি আত্ম-পরীক্ষা প্রক্রিয়ার মাধ্যমে, অথবা স্ব-জ্ঞানের মাধ্যমে (অধ্যাত্ম-বিদ্যা) পরিষ্কার করা হয়। মন উদ্দেশ্য, অনুভূতি, কর্ম ও এর কারণগুলির উপর মননশীলতা এবং ধ্যানের মাধ্যমে শুদ্ধ হয়।
যোগের বেদান্ত পথের শিক্ষকরা পবিত্র চিন্তাভাবনা এবং পবিত্র কর্ম সম্পাদনের জন্য প্রস্তুত হন। শিক্ষার্থীরা এবং তরুণরা শিক্ষকদের উপাসনার জন্য প্রস্তুত, আত্মনিয়ন্ত্রণ এবং নিঃস্বার্থতা তৈরি করতে সাহায্য করে। এটি একটি সত্য উপহার দেওয়া - বিনিময়ে কিছু প্রত্যাশা না করে কিছু দেওয়া। সারদা দেবী বলেছিলেন "বিশুদ্ধ মন আনন্দিত প্রেম (প্রেমা-ভক্তি) লাভ করে।"
সাহিত্য
শৌচকে যোগের পাঁচটি নিয়মের মধ্যে অন্তর্ভুক্ত করা হয়েছে, এটি এমন কার্যকলাপ যা ব্যক্তির আধ্যাত্মিক বিকাশের জন্য সুপারিশ করা হয়। যোগসূত্রের শ্লোক ২.৩২ পাঁচটি নিয়মের তালিকা করেছে। শ্লোক ২.৪০ তে, পতঞ্জলি বাইরের বিশুদ্ধতা বর্ণনা করে, যখন শ্লোক ২.৪১ ভিতরের বিশুদ্ধতা নিয়ে আলোচনা করে, নিম্নরূপ: "सत्त्वशुद्धिसौमनस्यैकाग्र्येन्द्रियजयात्मदर्शन योग्यत्वानि च যদিও শরীর ও মনের পরিচ্ছন্নতা ও বিশুদ্ধতার মাধ্যমে (শৌচ, শুদ্ধি) সারাংশের শুদ্ধতা আসে (সত্ত্বা), মঙ্গল ও অনুভূতির আনন্দ, ইচ্ছার সাথে মনোযোগের অনুভূতি, ইন্দ্রিয়ের দক্ষতা ও সংমিশ্রণ, এবং আত্ম-উপলব্ধির জন্য উপযুক্ততা, প্রস্তুতি ও ক্ষমতা।"
- পতঞ্জলির যোগসূত্র, ২.৪১
শাণ্ডিল্য উপনিষদের তালিকাভুক্ত দশটি যমের মধ্যে একটি হল শৌচ। এটি প্রাচীন ভারতীয় গ্রন্থে শেখানো পুণ্য সংযম (যম) অন্যতম। অন্য নয়টি যম হল অহিংসা, সত্য, অস্তেয়, ব্রহ্মচর্য,  ক্ষমা, ধৃতি, দয়া, অর্জব, ও মিতাহার।
মহাকাব্য মহাভারত অসংখ্য বইয়ে বিশুদ্ধতার গুণ (সৌচা) উল্লেখ করেছে। উদাহরণস্বরূপ, বই ১৪ অধ্যায় ৩৮ এ, এটি শৌচকে মুক্ত, সুখী ও ধার্মিক ব্যক্তির মধ্যে পাওয়া উচ্চ মানের হিসাবে তালিকাভুক্ত করেছে,
"निर्ममॊ निरहंकारॊ निराशीः सर्वतः समः"
- अकाम हत इत्य एष सतां धर्मः सनातनः
ভগবদ্গীতা বই ১৭, শ্লোক ১৪-১৬, শরীর, বক্তৃতা ও চিন্তা-ভাবনায় তিনটি স্তরে বিশুদ্ধতা বর্ণনা করেছে। দেহের বিশুদ্ধতা আসে শরীরের পরিচ্ছন্নতার সাথে সাথে একজন যা খায় ও পান করে। কথার বিশুদ্ধতা আসে সত্যবাদী হওয়া এবং এমন শব্দ ব্যবহারের মাধ্যমে যা অন্যের বা নিজের জন্য ক্ষতিকারক, ক্ষতিকর বা কষ্টদায়ক নয়। চিন্তার বিশুদ্ধতা প্রতিফলন, মনের শান্তি, নীরবতা, শান্তি, ভদ্রতা এবং সত্তার বিশুদ্ধতা থেকে আসে।
মন, বাক ও দেহের বিশুদ্ধতা ভারতীয় দর্শনের অন্যতম গুরুত্বপূর্ণ গুণ।
খারিফ
খারিফ (خريف, শরৎ) হচ্ছে একটি আরবি শব্দ যা দক্ষিণাঞ্চলীয় ওমান, দক্ষিণ পূর্ব ইয়েমেন, দক্ষিণ পশ্চিম সৌদিআরব এবং সুদানে দক্ষিণ পূর্বাঞ্চলীয় মৌসুমি বায়ুকে বোঝানো হয়।  এই মৌসুমি বায়ু ধফার প্রদেশ ও আল মাহরাহ প্রদেশে জুন থেকে সেপ্টেম্বরের শুরু পর্যন্ত বিদ্যমান থাকে। সালালাহ'র মতো শহর গুলো খারিফ মৌসুমের পানি সরবরাহের উপর নির্ভর করে। সালালাহতে বাৎসরিক খারিফ উৎসবের আয়োজন করা হয় এই মৌসুম কে উৎযাপন করতে যা অন্যতম পর্যটক আকর্ষকে পরিণত হয়েছে।
খারিফের ফলে একটি নির্দিষ্ট বাস্তুসংস্থান গড়ে উঠেছে উপকূলীয় অঞ্চলে যা আরবীয় পেনিনসুলা উপসাগরীয় ব্যাঙ মরু নামে পরিচিত।
খারিফ ফসল
খারিফ শস্যের অর্থ হল বর্ষাকালীন ফসল যা বর্ষাকালে বৃষ্টির জলের উপর নির্ভর করে চাষ করা হয়। ধান, পাট, ভুট্টা, আখ, জোয়ার, বাজরা, কার্পাস প্রভৃতি খারিফ ফসলের উদাহরণ ।
উপদাখালী নদী
উপদাখালী নদী বাংলাদেশ-ভারতের একটি আন্তঃসীমান্ত নদী। নদীটি বাংলাদেশের উত্তর-পূর্বাঞ্চলের নেত্রকোণা এবং সুনামগঞ্জ জেলার একটি নদী। নদীটির দৈর্ঘ্য ৫১  কিলোমিটার, গড় প্রস্থ ৯২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক উপদাখালী নদীর প্রদত্ত পরিচিতি নম্বর উত্তর-পূর্বাঞ্চলের নদী নং ০৫।
ওয়াজেহ রশিদ নদভী
মুহাম্মদ ওয়াজেহ রশিদ আল হাসানী আন নদভী (১৯৩২ – ১৬ জানুয়ারি ২০১৯) ছিলেন একজন ভারতীয় ইসলামি পণ্ডিত, আরবি সাহিত্যিক, লেখক, গবেষক ও সাংবাদিক।  তাকে ভারতে আরবি সাংবাদিকতার পথিকৃৎ বলা হয়। তিনি আবুল হাসান আলী নদভীর ভাগ্নে এবং রাবে হাসানী নদভীর সহোদর। তিনি দারুল উলুম নদওয়াতুল উলামার শিক্ষাবিভাগীয় প্রধান, আন্তর্জাতিক ইসলামি সাহিত্য সংস্থা ও ইসলামি গবেষণা একাডেমির সেক্রেটারি জেনারেল ছিলেন। তার সম্পাদনায় প্রকাশিত হয় পাক্ষিক আর রায়িদ। এছাড়াও তিনি আল বাসুল ইসলামির সহকারী সম্পাদক ছিলেন। ভারতের আরবি সাহিত্যে বিশেষ অবদানের স্বীকৃতিস্বরূপ তিনি ‘প্রেসিডেন্ট অ্যাওয়ার্ড’ লাভ করেন।
জীবনী
ওয়াজেহ রশিদ নদভী ১৯৩২ সালে ভারতের উত্তর প্রদেশের রায়বেরেলির তাকিয়া কিলাঁ গ্রামে জন্মগ্রহণ করেন। নিজ পরিবারে তার প্রাথমিক শিক্ষার হাতেখড়ি হয়। তারপর দারুল উলুম নদওয়াতুল উলামায় ইসলাম ও আরবি ভাষা শিক্ষা লাভ করেন। এরপর আলিগড় মুসলিম বিশ্ববিদ্যালয়ে থেকে ১৯৫২ সালে ইংরেজিতে অনার্স সম্পন্ন করেন।
১৯৫৩ সালে তিনি অল ইন্ডিয়া রেডিওতে আরবি বিভাগের উপস্থাপক হিসেবে যোগদান করেন। ১৯৭৩ সালে উপস্থাপনা ছেড়ে তিনি নদওয়াতুল উলামায় যোগ দেন। আরবি ভাষা ও ইসলামি সাহিত্যে শিক্ষকতা ও লেখালেখির পাশাপাশি তিনি পাক্ষিক আরবি পত্রিকা ‘আর-রায়িদ’-এর সম্পাদক পদে নিযুক্ত হন। মাসিক আরবি পত্রিকা ‘আল-বাসুল ইসলামি’র সহকারী সম্পাদকের দায়িত্বও পালন করেন। তার পরিচালনায় নিয়মিত প্রকাশিত হয় নদওয়ার ইংরেজি মুখপত্র ‘দ্য ফ্রাগরেন্স অব ইস্ট’ (The Fragrance of East)। ভারতে আরবি সাহিত্যে বিশেষ অবদানের স্বীকৃতিস্বরূপ লাভ করেন ভারতের ‘প্রেসিডেন্ট অ্যাওয়ার্ড’।
তিনি ২০১৯ সালের ১৬ জানুয়ারি মৃত্যুবরণ করেন।
প্রকাশনা
তিনি আরবি ‘আর-রায়িদ’, ‘আল বাসুল ইসলামি’ এবং সাকাফাতুল হিন্দে নিয়মিত লেখালেখি করতেন। তার মৌলিক ও অনূদিত গ্রন্থের মধ্যে রয়েছে:
আসাম বিশ্ববিদ্যালয়ের অধ্যাপক ড. আশফাক আহমদ নদভী বলেন, ‘ওয়াজেহ রশিদ নদভি একজন প্রসিদ্ধ সাংবাদিক, সিনিয়র রাজনৈতিক বিশ্লেষক, কীর্তিমান অনুবাদক, আরবি ভাষাবিদ, আধুনিক ও প্রাচীন উভয় আরবি সাহিত্যে সমান দক্ষ ব্যক্তিত্ব। সাহিত্যের বিভিন্ন কলাকৌশল সম্পর্কে সমধিক বিজ্ঞ। ইংরেজি ভাষায়ও তিনি পারদর্শী। যা তাঁর পাশ্চাত্য সংস্কৃতি-কলা ও সাহিত্যজ্ঞানের পরিধিকে সুবিস্তৃত করেছিল। আরবি ভাষায় প্রসিদ্ধ ভারতীয় সাংবাদিকদেরও অন্যতম ছিলেন তিনি। সাংবাদিকতায় তাঁর স্বতন্ত্র একটা শৈলী ছিল। ইসলামী দৃষ্টিকোণ থেকে প্রতিটি ঘটনার রাজনৈতিক বিচার-বিশ্লেষণ করতেন তিনি। তাঁর লেখা দেখে কখনোই মনে হতো না, তিনি একজন মাওলানা এবং ইসলাম ছাড়া আর কিছুই বোঝেন না; বরং মনে হতো, প্রাচ্যজ্ঞানের পাশাপাশি পাশ্চাত্যজ্ঞান ও সাহিত্য-সংস্কৃতিতেও তিনি পূর্ণ দক্ষতার অধিকারী ও গভীর পর্যবেক্ষক। যিনি সমাজের শিরা-উপশিরায় হাত রেখে চলতেন এবং রাজনীতি ও সাহিত্যের প্রতিটি পরিবর্তন থাকত তাঁর নখদর্পণে।’
গ্রিসের ইতিহাস
thumb|230px|গ্রিক ঐতিহাসিক [[হেরোডোটাস; তাঁকে "ইতিহাসের জনক" ও "মিথ্যার জনক" বলে অভিহিত করা হয়। ]] গ্রিসের ইতিহাস বলতে বোঝায় গ্রিক জাতি এবং অতীতে তাদের দ্বারা বিজিত অঞ্চল তথা বর্তমান গ্রিস রাষ্ট্রের ইতিহাস সংক্রান্ত অধ্যয়ন।
ইতিহাসের বিভিন্ন সময়ে গ্রিস জাতি অধ্যুষিত ও শাসিত অঞ্চলের সীমারেখায় নানা পরিবর্তন এসেছে। এই কারণে গ্রিসের ইতিহাসেও বিভিন্ন প্রকার বহিরাগত উপাদান এসে মিশেছে। গ্রিসের ইতিহাসের প্রতিটি যুগের সুনির্দিষ্ট লিখিত বিবরণ বিদ্যমান।
প্রথম আদি গ্রিক উপজাতিটি মাইসেনিয়ান নামে পরিচিত। এরা খ্রিষ্টপূর্ব তৃতীয় সহস্রাব্দের শেষ ভাগে এবং দ্বিতীয় সহস্রাব্দের প্রথমার্ধে গ্রিসে মূল ভূখণ্ডে বসতি স্থাপন করে। মাইসেনিয়ান উপজাতি যখন এই অঞ্চলে অনুপ্রবেশ করেছিল, তখন এখানে একাধিক অ-গ্রিকভাষী ও দেশীয় আদি-গ্রিক উপজাতিগুলি বাস করত। এরা খ্রিষ্টপূর্ব সপ্তম সহস্রাব্দ থেকে এই অঞ্চলে কৃষিকার্য করে আসছিল।
ভৌগোলিক বিস্তারের মধ্যগগনে গ্রিক সভ্যতা গ্রিস থেকে মিশর ও আফগানিস্তানের হিন্দুকুশ পর্যন্ত প্রসারিত ছিল। এই সময় থেকেই গ্রিক সংখ্যালঘুরা পূর্বতন গ্রিক সাম্রাজ্যের বিভিন্ন অংশে (যেমন: তুরস্ক, ইতালি, ও লিবিয়া, লেভ্যান্ট ইত্যাদি অঞ্চলে) বসবাস করছেন। বর্তমানে সারা বিশ্বের বিভিন্ন অঞ্চলে গ্রিক অভিনিবেশকারীদের সন্ধান পাওয়া যায়। বর্তমানে অধিকাংশ গ্রিকেরা ১৮২১ সালে স্বাধীনতাপ্রাপ্ত গ্রিস দেশ ও সিরিয়ায় বসবাস করেন।
নিওলিথিক
৭ খ্রীস্টপূর্ব সহস্রাব্দের দিকে গ্রিস এবং বলকানের মধ্য দিয়ে ইউরোপে নিওলিথিক যুগের সূচনা হয়। খ্রীস্টপূর্ব ২৮ শতকের দিকে ব্রোঞ্জ যুগের আগমনের মধ্য দিয়ে এ যুগের পরিসমাপ্তি ঘটে।
সাইক্লেডিক এবং মিনোয়ান সভ্যতা
মাইসেনিয়ানরা ক্রিটি অধিকার করার পর ক্রিটির সংস্কৃতি নিজেদের মধ্যে আত্মস্ত করে নেয়।
মাইসেনিয়ান সভ্যতা
thumb|350px|[[Proto-Greek language|Proto-Greek ভাষাতত্ত্ববিদ V. I. Georgiev এর হিসেবে ভাষাগত অঞ্চল।]]
মাইসেনিয়ানরা এজিয়ান সাগরে আসতে শুরু করে ১৬০০ খ্রীস্টপূর্বাব্দের দিকে, ১৪০০ খ্রীস্টপূর্বাব্দে তারা মিনোয়ান সভ্যতার কেন্দ্র ক্রিটি দখল করে নেয়। আদি গ্রীক ভাষা লেখার জন্য তারা ক্রিটির লিনিয়ার এ ভাষা ব্যবহার করতো পরে নিজেদের লিনিয়ার বি (Linear B) ভাষার প্রচলন করে। মাইসেনিয়ানরা এসেছে মাইসেনিয়া নামক অঞ্চল থেকে, অন্যান্য মাইসেনিয়ান অঞ্চল হল এথেন্স, পিলস, থীব, টিরান ইত্যাদী।
মাইসেনিয়ানরা ছিল যোদ্ধা, তাদের কবরে মৃতদেহের সাথে যুদ্ধের সরঞ্জাম সমাহিত করার প্রমাণ পাওয়া যায়। ১১০০ খ্রীস্টপূর্বাব্দে মাইসেনিয়ান সভ্যতা ধংস প্রাপ্ত হয়। কোন কোন গবেষক এর জন্য ডোরিয়ান নামের আরেকটি গোষ্টীর আক্রমণ করাকে দায়ী করে থাকে কিন্তু তার কোন উল্লেখযোগ্য প্রমাণ পাওয়া যায়নি। মাইসেনিয়ান সভ্যতার পতনের পর গ্রিক একটা সাময়িক অন্ধকার যুগে প্রবেশ করে। এসময় গ্রীসের জনসংখ্যা এবং শিক্ষার হার আশঙ্খা জনক ভাবে হ্রুাস পায়।
আদি লৌহযুগ
গ্রীসে অন্ধকার যুগের সূচনা হয়েছিল খ্রীস্টপূর্বাব্দে, মাইসেনিয়ান সভ্যতার পতনের মধ্য দিয়ে। অনেকে এর জন্য ডোরিয়ানদের আক্রমনকে দায়ী করেন। ডোরিয়ান দের সাথে ছিল লোহা নির্মিত শক্তিশালী অস্ত্র, যা দিয়ে দূর্বল মাইসেনিয়ান সভ্যতাকে সহজে পরাস্ত করা সম্ভব হয়েছিল। এ অন্ধকার যুগ টিকে ছিল ৮০০ খ্রীস্টপূর্বাব্দে গ্রীকে নগর রাস্ট্র উদ্ভবের আগ পর্যন্ত, কিংবা হোমারের আগ পর্যন্ত। অন্ধকার যুগে রাজারা খুব দূর্বল ভাবে টিকে ছিলেন কিন্তু শেষ পর্যন্ত অভিজাত তন্ত্রের কাছে ক্ষমতাহীন হয়ে পড়েন, এবং শেষে শেষে অভিজাততন্ত্রের ভেতরে আরো অভিজাত তৈরি হয়। এ যুগে সুলভ এবং সস্তা হওয়ার কারণে তৈজসপত্র এবং যুদ্ধাস্ত্র তৈরিতে ব্রোঞ্জের বদলে লোহার ব্যবহার শুরু হয়। সমাজের বিভিন্ন অংশের মধ্যে কিছুটা অর্থনৈতিক সমতা আসে, ফলে রাজাদের সিংহাসনচূত করে পরিবারগুলো সিংহাসনে আরোহণ করতে শুরু করে।
ডাইক্লোরোমিথেন
ডাইক্লোরোমিথেন (ডিসিএম, বা মেথিলিন ক্লোরাইড) এক ধরনের জৈব ক্লোরাইড যৌগ, যার রাসায়নিক সংকেত CH2Cl2। এই বর্ণহীন, অস্থিতিশীল যৌগটি অনেকটা ক্লোরোফর্মের মতো এবং সুগন্ধযুক্ত। দ্রাবক হিসেবে ব্যাপকভাবে এটি ব্যবহার করা হয়। পানির সাথে সম্পূর্ণভাবে মিশে না গেলেও এটি পোলার এবং অনেক জৈব দ্রাবকে দ্রবণীয়।
গ্রিসের ইতিহাস
আদি লৌহযুগ
অন্ধকার যুগের শেষে গ্রীক নবজাগরণের সূচনা হয় যা কৃঞ্চ সাগর এবং স্পেন পর্যন্ত ছড়িয়ে পড়ে, ফোনেশিয়ানদের কাছ থেকে লেখার কৌশল পুনরায় আয়ত্ত্বে আসে যা উত্তরে ইতালি এবং গাউল পর্যস্ত ছড়িয়ে পড়ে।
প্রাচীন গ্রীস
thumb|"যদি সর্বোচ্ছ নিরাপদ অবস্থান থেকেও বলা হয় তবু সমগ্র পাশ্চাত্য দর্শনের অগ্রগতির ধারাকে প্লেটোর দর্শনের পাদটীকা হিসাবে বর্ণনা করা যায়।" ([[Alfred North Whitehead, Process and Reality, 1929).]]
প্রাচীন গ্রীসের সূচনা ধরা হয় ৭৭৬ খ্রীস্টপূর্বাব্দে অলেম্পিক গেমস এর আয়োজনের মধ্য দিয়ে, অবশ্য অনেকে এটাকে ১০০০ খ্রীস্টপূর্বাব্দ পর্যন্ত বিস্তৃত করতে চান। প্রাচীন যুগের পরিসমাপ্তি ধরা হয় ৪৭৬ খ্রিস্টাব্দে রোমান সাম্রাজ্যের পতনের মধ্য দিয়ে।
ডাইক্লোরোমিথেন
উৎপাদন
ক্লোরোমিথেন কিংবা ক্লোরিন ও মিথেনের বিক্রিয়ার মাধ্যমে ৪০০-৫০০ ডিগ্রি সেলসিয়াস তাপমাত্রায় ডাইক্লোরোমিথেন উৎপন্ন করা হয়। মিথেন ও ক্লোরোমিথেন কয়েকটি পর্যায়ক্রমিক বিক্রিয়ার মাধ্যমে ক্লোরিনেটেড দ্রব্য উৎপন্ন করে। এর মাধ্যমে যুক্তরাষ্ট্র, ইউরোপ ও জাপানে ১৯৯৩ সালে ৪,০০,০০০ টন এজাতীয় রাসায়নিক যৌগ তৈরি করা হয়।
গ্রিসের ইতিহাস
প্রাচীন গ্রীস
বেশিরভাগ ঐতিহাসিক প্রাচীন গ্রীসকে আধুনিক পাশ্চাত্য সভ্যতার ভিত্তিভুমি বলে স্বীকার করেছেন। রোমান সভ্যতার উপর গ্রিক সংস্কৃতির প্রচন্ড রকম প্রভাব ছিল, যা ইউরোপের বিভিন্ন অঞ্চলে ছড়িয়ে পড়েছে। আধুনিক পৃথিবীর ভাষা, রাজনীতি, শিক্ষা ব্যবস্থা, দর্শন, শিল্পকলা এবং স্থাপত্যের উপর গ্রিক প্রাচীন যুগের প্রভাব অপরিসীম।
ডাইক্লোরোমিথেন
উৎপাদন
নিচে বিক্রিয়ার সাহায্যে এটি দেখানো হলো:
গ্রিসের ইতিহাস
সাবেকী গ্রীস
অন্ধকার যুগের সাথে সাথে মাইসেনিয়ান যুগের জ্ঞান এবং বর্ণমালাও হারিয়ে ফেলেছিল গ্রীস। কিন্তু ৮০০ খ্রীস্টপূর্বাব্দের দিকে নবজাগরিত গ্রিস ফোনেসিয়ান বর্ণমালা সংস্কার করে গ্রীক বর্ণমালার আবির্ভাব ঘটায়। তখন গ্রিক ছিল ছোট ছোট নগর রাস্ট্রে বিভক্ত। গ্রীসের সাবেকী যুগকে প্রাচ্যের সাথে মিলনের যুগ হিসেবে ব্যাখ্যা করা যায়। কারণ গ্রিস তখন নতুন এসিরিয় সভ্যতার প্রান্তে ছিল কিন্তু তার অধীনে ছিলনা। সেই যুগে গ্রীস তার ভান্ডারে প্রাচ্য থেকে প্রচুর জ্ঞান, বিজ্ঞান, শিল্পকলাকৌশল, পুরাণ আমদানী করে সমৃদ্ধ হয়ে উঠেছিল।
ডাইক্লোরোমিথেন
উৎপাদন
এ সকল বিক্রিয়ার ফলে ক্লোরোমিথেন, ডাইক্লোরোমিথেন, ট্রাইক্লোরোমিথেন ও টেট্রাক্লোরোমিথেন উৎপন্ন হয়। এছাড়াও উপজাত হিসেবে হাইড্রোক্লোরিক এসিড তৈরি হয়। পরবর্তীতে পরিশোধন প্রক্রিয়ার মাধ্যমে এদের আলাদা করা হয়।
গ্রিসের ইতিহাস
ধ্রুপদী গ্রীস
thumb|[[Herodotus|হেরাডোটাস (খ্রীস্টপূর্বাব্দ ৫ শতক), একজন স্বনামধন্য গ্রিক ইতিহাসবিদ যার কাজ এখনো টিকে আছে।]] thumb|[[Leonidas at Thermopylae by Jacques-Louis David.]]
গ্রীস তখন ছোট ছোট নগর রাষ্ট্রে বিভক্তছিল যাদের বলা হতো পলিস, পরিটিকস শব্দটার জন্ম এই পলিস থেকে যার অর্থ পলিসের জিনিস। নগররাস্ট্রগুলো কার্যত যাই হোক না কেন নামে স্বাধীন ছিল। হয়তো একটা নগর অন্য নগরের উপর অনেক দিক দিয়ে নির্ভরশীল কিন্তু নগর হিসেবে প্রত্যেকে ছিল সার্ভভৌম। ফলে যখন বাইরের কারো সাথে যুদ্ধ করার প্রয়োজন হতো তখন নগর রাস্ট্রগুলো যুথবদ্ধ হয়ে যুদ্ধ করতো, তবে নিজেদের মধ্যে যুদ্ধও লেগে থাকতো সব সময়।
ডাইক্লোরোমিথেন
ব্যবহার
ডাইক্লোরোমিথেনের অস্থিতিশীলতা এবং জৈব যৌগ দ্রবীভূত করার সক্ষমতা একে বিভিন্ন রাসায়নিক প্রক্রিয়ার গুরুত্বপূর্ণ দ্রাবকরূপে পরিগণিত হয়। কফি এবং চা থেকে ক্যাফেইন অপসারণ করতেও ডাইক্লোরোমিথেন ব্যবহার করা হয়। অ্যারোসল স্প্রে এবং পলিইউরেথিন ফোম উৎপাদনেও ডাইক্লোরোমিথেন ব্যবহার করা হয়।
গ্রিসের ইতিহাস
ধ্রুপদী গ্রীস
প্রধান দুটি যুদ্ধ ধ্রুপদী গ্রীসকে আকার দিয়েছে, তার একটি পারসিক যুদ্ধ (৫০০ খ্রি: পূ: থেকে ৪৪৮ খ্রি: পূ:), এই যুদ্ধে আয়োনিয়ার গ্রিক নগরগুলো পারস্য সভ্যতার বিরুদ্ধে বিদ্রোহ করেছিল আর গ্রিক মূল ভুখন্ডের কিছু নগর, যেমন এথেন্স তাতে সমর্থন যুগিয়েছিল।
যুদ্ধ পরিচালনা এবং পারসিক আক্রমণ প্রতিহত করতে এথেন্স ৪৪৭ খ্রীস্ট পূর্বাব্দে ডিলিয়ান লীগ নামে একটি নগর সমূহের একটি লীগ গঠন করে। লীগের সদস্য নগর গুলো একটা সর্বজনীন সেনাবাহিনী গঠন করে এবং প্রত্যেক সদস্য এই সর্বজনীন সেনাবাহিনীতে সৈনিক এবং নৌযান প্রদান করতো। এথেন্স প্রথম দিকে ছোট ছোট নগর রাস্ট্রগুলোকে লীগে অবদান রাখার সুযোগ করে দেয় পরে পরে অবদান রাখতে বাধ্য করে। লীগ থেকে বিচ্ছিন্নতাবাদকে অপরাধ হিসেবে গন্য করতে শুরু করে। পারসিক যুদ্ধের পর লীগের কোষাগার ডেলস থেকে এথেন্সে সরিয়ে আনা হয় এবং লীগের উপর এথেন্সের নিয়ন্ত্রণ আরো জোরালো করা হয়। এমন অবস্থা দাড়ায়যে ডিলিয়ান লীগকে এথেন্স সাম্রাজ্য বললে ভুল বলা হয়না।
৪৫৮ খ্রিস্ট পূর্বাব্দে পারসীয়ান যুদ্ধের মধ্যেই ডিলিয়ান লীগ এবং স্পার্টার নেতৃত্বাধীন পেলোপনেসিয়ান লীগের মধ্যে যুদ্ধ লেগে যায়। কিছু বছর ফলাফলহীন যুদ্ধের পর ৪৪৭ খ্রিস্ট পূর্বাব্দে এ দুটি লীগ একটা ৩০ বছর মেয়াদী শান্তি চুক্তি করে, কিন্তু চুক্তি সত্ত্বেও ৪৩১ খ্রিস্ট পূর্বাব্দে পেলোপনেসিয়ান যুদ্ধ শুরু হয়ে যায়।
ডাইক্লোরোমিথেন
ব্যবহার
ডাইক্লোরোমিথেনের স্ফুটনাঙ্ক অত্যন্ত কম হওয়ায় এটি তাপ ইঞ্জিনে কাজ করতে পারে। জনপ্রিয় খেলনা ড্রিঙ্কিং বার্ডে ডাইক্লোরোমিথেনযুক্ত তাপ ইঞ্জিন ব্যবহার করা হয়। এর ফলে কক্ষ তাপমাত্রায় খেলনাটিকে সচল রাখা যায়।
পুরকৌশলে বস্তু পরীক্ষণ কেন্দ্রে ডাইক্লোরোমিথেন ব্যবহার করা হয়।
গ্রিসের ইতিহাস
ধ্রুপদী গ্রীস
thumb|350px|Map of the [[Delian League ("Athenian Empire") ৪৩১ খ্রি: পূ: পেলোপোনেসিয়ান যু্দ্ধ শুরুর ঠিক আগে আগে]]
ডাইক্লোরোমিথেন
বিষাক্ততা
ডাইক্লোরোমিথেন ক্লোরোহাইড্রোকার্বনগুলোর মধ্যে সবচেয়ে কম বিষাক্ত। এতৎসত্ত্বেও নিশ্বাসের সাথে এটি গ্রহণ করলে মারাত্মক স্বাস্থ্যঝুঁকি দেখা যায়। ত্বকের মাধ্যমেও এটি গ্রহণ করা যায়। ডাইক্লোরোমিথেন অতিরিক্ত হারে গ্রহণ করার ফলে ক্লান্তি, মাথা ঘোরা, শারীরিক দুর্বলতা, চোখে ব্যথাসহ বিভিন্ন রকম উপসর্গ দেখা দেয়। পরিস্থিতি খারাপ হয়ে গেলে দমবন্ধ হওয়া, কোমা, চেতনা অবশ হয়ে যাওয়া-এ সকল সমস্যাও দেখা দেয়।
কর্কটরোগ সৃষ্টির জন্যও ডাইক্লোরোমিথেন দায়ী বিবেচিত হয়। ফুসফুস, যকৃত, অগ্ন্যাশয়, স্তন ও লালাগ্রন্থির ক্যান্সার সৃষ্টিতেও ডাইক্লোরোমিথেন ব্যবহার করা হয়।
যারা আগে থেকেই হৃৎপিণ্ডের সমস্যায় ভুগছেন,ডাইক্লোরোমিথেন  তাদের সমস্যাকে তীব্রতর করে তুলতে পারে। যকৃত, স্নায়ুতন্ত্র ও ত্বকের সমস্যায় এটি ক্ষতিকর প্রভাব ফেলতে পারে।
২০১৩ সালে যুক্তরাষ্ট্রের পেশাগত নিরাপত্তা ও স্বাস্থ্য প্রশাসন জানায়, ১৪ জন বাথটাবনির্মাতা ডাইক্লোরোমিথেনের সংস্পর্শে পরলোকগমন করেছেন। ২০০৯ সালে ইউরোপীয় সংসদ  সাধারণ মানুষের ডাইক্লোরোমিথেন পেইন্ট-স্ট্রিপার ব্যবহার নিষিদ্ধ করে। ২০১০ সালের ডিসেম্বর মাসে নিষেধাজ্ঞা কার্যকর হয়।
পরিবেশগত প্রভাব
ডাইক্লোরোমিথেন ওজোন স্তর ক্ষয়কারী পদার্থ হিসেবে বিবেচিত হয় না। আমেরিকার পরিবেশ প্রতিরক্ষা এজেন্সির তথ্যমতে, ওজোন স্তরে পৌঁছানোর আগেই ডাইক্লোরোমিথেন ক্ষয় হয়ে যায়।
শয্যা সমাধি
অ্যাংলো-স্যাক্সন শয্যা সমাধি
প্রথম দিকের বেশ কিছু অ্যাংলো-স্যাক্সন শয্যা সমাধি, প্রায় সবগুলোই ৭ম শতাব্দীর, ইংল্যান্ডে পাওয়া গেছে, প্রধানত কেমব্রিজশায়ার, সাফোক এবং উইল্টশায়ারের দক্ষিণ কাউন্টিতে, কিন্তু ডার্বিশায়ার এবং উত্তর ইয়র্কশায়ারেও একক উদাহরণ পাওয়া গেছে। এই সমাধিগুলিতে ব্যবহৃত শয্যাগুলি কাঠের তৈরি ছিল, এবং যদিও কোনওটিই সম্পূর্ণরূপে সংরক্ষিত হয়নি, তাদের উপস্থিতি লোহার চোকান এবং আনুষঙ্গিক অংশসমূহর উপস্থিতি থেকে অনুমান করা যেতে পারে, যেমন পেরেক, কীলক,  গ্রোমেট, বন্ধনী, হেডবোর্ড মাউন্ট এবং রেলিং, যা কবরের শয্যার আয়তক্ষেত্রাকার আকৃতির রূপরেখা দেয়। যাইহোক, কিছু কিছু ক্ষেত্রে কবরে পাওয়া লোহার জিনিসগুলি শয্যা বা কফিন থেকে এসেছে কিনা তা স্পষ্ট নয়।
অ্যাংলো-স্যাক্সন শয্যা সমাধি অধিকাংশই অল্পবয়সী মহিলাদের জন্য, এবং অনেক সমাধির মধ্যে রয়েছে গহনা এবং অন্যান্য কবরের জিনিসপত্র যা ইঙ্গিত করে যে মৃত ব্যক্তি জীবনে অবশ্যই ধনী ও উচ্চ মর্যাদার অধিকারী ছিলেন। ইয়র্কশায়ারের লফটাস-এ শয্যা সমাধিতে পাওয়া সোনার গহনার উচ্চ মানের থেকে বোঝা যায় যে কবরের বাসিন্দা হয়তো রাজকন্যা ছিলেন। অন্যদিকে, তাদের শয্যা সমাধি দেওয়া কিছু যুবতীর পেক্টোরাল ক্রস বা অন্যান্য খ্রিস্টান প্রতীক তাদের সাথে কবর দেওয়া হয়েছে, (আইক্সওয়ার্থ, রাউন্ডওয়ে ডাউন, সোয়ালোক্লিফ ডাউন, ট্রাম্পিংটন), যা এই সম্ভাবনার পরামর্শ দিয়েছে যে তারা মঠক হতে পারে, যারা প্রথম দিকে অ্যাংলো-স্যাক্সন যুগে সম্ভ্রান্ত পরিবার থেকে নিয়োগ করা হয়েছিল।
মৃত ব্যক্তিকে বিছানায় শুইয়ে দেওয়ার পাশাপাশি, কিছু শয্যা সমাধিতে অন্যান্য বৈশিষ্ট্য দেখা যায় যা তাদের বিশেষ হিসাবে চিহ্নিত করে এবং তাদের জাহাজ সমাধির সাথে সম্পর্কিত করে, যেমন বিছানা চেম্বারে স্থাপন করা হচ্ছে (কডেনহ্যাম, সোয়ালোক্লিফ ডাউন), বা কবরের উপরে ব্যারো (ল্যাপউইং হিল, সোয়ালোক্লিফ ডাউন)। অন্তত দুটি সাইটে (লোফটাস ও ট্রাম্পিংটন), গ্রুবেনহাউস (নিমজ্জিত মেঝে বিল্ডিং) শয্যা সমাধির কাছাকাছি খনন করা হয়েছে, এবং এটা সম্ভব যে মৃতকে সমাধির আগে গ্রুবেনহাউসে শুইয়ে দেওয়া হয়েছিল যাতে শোকার্তরা তার প্রতি শ্রদ্ধা জানাতে পারে।
জটিল ও বিস্তৃত শেষকৃত্যের অনুশীলন যা অবশ্যই শয্যা সমাধির সাথে জড়িত ছিল প্রত্নতাত্ত্বিক হাওয়ার্ড উইলিয়ামস দ্বারা ভালভাবে বর্ণনা করা হয়েছে:
"প্রত্নবস্তু, দেহ ও কবর শেষকৃত্যের অনুশীলন এবং ক্রিয়াকলাপেী জটিল ক্রম তৈরি করতে পারস্পরিক ক্রিয়া-প্রতিক্রিয়া করত। আমরা কল্পনা করতে পারি কবর খনন, সম্ভবত কবরের আস্তরণ কাঠের ঢেউ দিয়ে, এবং সম্ভবত কবরের উপর অস্থায়ী আশ্রয় যতক্ষণ না লাশ সমাধির জন্য প্রস্তুত হয়। তারপর আমরা কবরে বিছানা নামিয়ে রাখি, তারপরে কাপড়ে পরিহিত শরীরকে আলাদা আমানতের সেট সহ একসাথে অনুসরণ করি। প্রত্যেকেরই প্রয়োজন ছিল কবরের কাছে আসা ব্যক্তিদের এবং মৃতদেহ সহ কবরে থাকা ব্যক্তিদের কাছে তাদের নামিয়ে দেওয়া। অবশেষে, শেষকৃত্য সমাপ্ত হওয়ার পর, কবরটি ভরাট হয়ে যেত এবং ঢিবি উত্থাপিত হত।"
মৃতকে বিছানায় আবদ্ধ করা থেকে বোঝা যায় যে ঘুমকে মৃত্যুর রূপক হিসেবে দেখা হতো। অধিকন্তু, প্রাচীন ইংরেজি শব্দ leger (আধুনিক ইংরেজি lair), আক্ষরিক অর্থে "জায়গা যেখানে একজন শুয়ে থাকে", প্রাচীন ইংরেজি সাহিত্যে বিছানা এবং কবর উভয়কেই বোঝাতে ব্যবহৃত হত, যা বিছানা এবং কবরের প্রতীকী সমতাকে জোর দেয়।
অ্যাংলো-স্যাক্সন শয্যা সমাধির তালিকা
প্রায় এক ডজন অ্যাংলো-স্যাক্সন শয্যা সমাধি, পাশাপাশি বেশ কয়েকটি সম্ভাব্য শয্যা সমাধি, উনিশ শতকের পর থেকে খনন করা হয়েছে, যা নীচের সারণীতে তালিকাভুক্ত করা হয়েছে।
ভাইকিং শয্যা সমাধি
নরওয়ে ও সুইডেনের বেশ কয়েকটি ভাইকিং জাহাজ সমাধিতে, যার মধ্যে ওসেবার্গ জাহাজের সমাধি (তারিখ ৮৩৪) এবং গোকস্টাড জাহাজ সমাধি (তারিখ ৯ম শতাব্দীর শেষের দিকে), মৃত ব্যক্তিকে শয্যায় শুইয়ে রাখা হয়েছিল। যাইহোক, প্রকৃত শয্যা সমাধি, যেখানে শয্যা সরাসরি মাটিতে পুঁতে হয় তা জানা যায় না।
আধুনিক উদাহরণ
১৯১০ সালে, মরিস লোফটনকে ফ্লোরিডার টারপন স্প্রিংসের রোজ কবরস্থানে তার লোহার ফ্রেমে শয্যা সমাধি দেওয়া হয়, যা তার একমাত্র সম্বল। আজও কবরস্থানে দেখা যায়।
আছিম বহুমুখী উচ্চ বিদ্যালয়
আছিম বহুমুখী উচ্চ বিদ্যালয় ময়মনসিংহ জেলার ফুলবাড়িয়া উপজেলায় অবস্থিত একটি উচ্চ বিদ্যালয়। এই বিদ্যালয়টি ১৯৪৭ সালে প্রতিষ্ঠিত হয়।
বিদ্যালয় পরিচিতি
প্রতিষ্ঠানটি ফুলবাড়িয়ার দক্ষিণে শ্রেষ্ঠ ফলাফল অর্জনকারী প্রতিষ্ঠান। এর প্রতিষ্ঠাতা সাবেক উপজেলা চেয়ারম্যান মৌলভী শাহাবুদ্দীন আহামদ। বর্তমান সাংসদ অ্যাডভোকেট মোসলেম উদ্দিন একটি নতুন ভবনের ভিত্তি প্রস্তর স্থাপন করেন।
এই স্কুলে জেএসসি এবং এসএসসি পরীক্ষার কেন্দ্র রয়েছে।
হাবিব জাইন আরিফ
হাবিব জাইন আরিফ (Habeeb Zain Arif) (জন্ম: হায়দ্রাবাদ, ভারত) হলেন একজন ভারতীয় রাজনীতিবিদ এবং শিবরাম্পালি, রাজেন্দ্রনগরের বৃহত্তর হায়দ্রাবাদ মিউনিসিপাল কর্পোরেশন বর্তমান নির্বাহী। তিনি অল ইন্ডিয়া মজলিস ই ইত্তিহাদ আল মুসলিমীন পার্টির সাথে জড়িত রয়েছেন।
প্রাথমিক জীবন
হাবিব জাইন আরিফ হায়দ্রাবাদ-এ হাবীব আহমদ আল হামেদ এবং বেগম মুনীর এর পরিবারে জন্মগ্রহণ করেন। তিনি দারুল উলুম-থেকে পড়াশোনা করেছেন।
কর্মজীবন
হাবিব জাইন আরিফ তৃণমূল পর্যায়ে পেশার অনেক সুযোগের থাকলেও বিভিন্ন ক্ষেত্রে মানুষের সঙ্গে আলাপচারিতার মাধ্যমে তাদের সাহায্য করেছেন। ধীরে ধীরে, তিনি একজন সফল রিয়েল এস্টেট বিক্রেতা হয়ে উঠেন। তিনি সর্বদা মানুষের সাহায্য করার ব্যাপারে আগ্রহী ছিলেন যার কারণে তিনি রাজনৈতিকভাবে সক্রিয় হয়ে ওঠেন।
ব্যক্তিগত জীবন
হাবিবের বিবাহিত জীবনে দুটি পুত্র সন্তান এবং দুটি কন্যা সন্তান রয়েছে।
মিডিয়া
হাবিব জাইন আরিফ সংবাদ চ্যানেল ও সংবাদপত্রের মধ্যে সবচেয়ে রাজনৈতিক মুখের মুখের মধ্যে একজন।
সাফল্য
তিনি ২০১৩ সালে ১৫০ কর্পরেটরের মধ্যে একজন স্থায়ী-কমিটির সদস্য হিসাবে নির্বাচিত হন। তিনি শিবরাম্পালী উন্নয়নের জন্য অনুমোদন প্রকল্পে সফলতা লাভ করেন। তাদের মধ্যে থেকে:
টিম অ্যামব্রোস
ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্স ও ওয়ারউইকশায়ার দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ‘ফ্রেক’ ডাকনামে পরিচিত টিম অ্যামব্রোস। ২০০০ সালে সারে দলের পক্ষে ঘরোয়া ক্রিকেটে অংশ নিতে থাকেন। বর্তমানে তিনি ওয়ারউইকশায়ারের পক্ষাবলম্বন করছেন।
প্রথম-শ্রেণীর ক্রিকেট
অস্ট্রেলিয়ায় জন্মগ্রহণকারী টিম অ্যামব্রোস মায়ের সূত্র ধরে ব্রিটিশ পাসপোর্টধারী হন। ১৭ বছর বয়সে ২০০০ সালে যুক্তরাজ্যে চলে যান। এর পরপরই সাসেক্স দলের সাথে চুক্তিতে আবদ্ধ হন। সহজাত প্রতিভার অধিকারী উইকেট-রক্ষক ও ব্যাটসম্যানের ভূমিকায় অবতীর্ণ হন। পরের বছর প্রথম-শ্রেণীর ক্রিকেটে অভিষেক ঘটে তার। ২০০৩ সালে সাসেক্স দল তাদের ইতিহাসের প্রথম চ্যাম্পিয়নশীপের শিরোপা জয় করে। এছাড়াও, নিউ সাউথ ওয়েলসের অনূর্ধ্ব-১৯ দলে খেলেছেন তিনি। উইকেটের অনেক দূরে অবস্থানের কারণে পরিচিতি লাভ করাসহ সমালোচিত হন।
২০০০ সালে দ্বিতীয় একাদশ চ্যাম্পিয়নশীপে প্রথমবারের মতো উল্লেখযোগ্য ক্রীড়াশৈলী প্রদর্শন করেছিলেন তিনি। ঐ মৌসুমে দুই খেলায় অংশ নেন। এরপর দ্রুত নিজেকে প্রথম-শ্রেণীর ক্রিকেটের উপযোগী করে তুলেন। সাসেক্স দলকে দ্বিতীয় বিভাগ থেকে উত্তরণ ঘটান ও প্রথম বিভাগে দলের সাথে খেলেন। ২০০৩ সাল থেকে টুয়েন্টি২০ ক্রিকেট খেলতে শুরু করেন।
২০০১ সাল থেকে ২০১৯ সাল পর্যন্ত টিম অ্যামব্রোসের প্রথম-শ্রেণীর খেলোয়াড়ী জীবন চলমান ছিল। তার ব্যাটিং অনেকাংশেই কাট করার উপর নির্ভরশীল ছিল ও খেলায় ধারাবাহিকতা ছিল না। তবে, বয়সের দিক দিয়ে গ্লাভস হাতে বেশ দক্ষ ছিলেন। জাতীয় দল থেকে পরিত্যাগ করার সময় তার বয়স মোটে ২৬ ছিল ও তাকে এ বয়সের সেরা ছন্দের বাইরে আর দেখেনি।
লায়ন্স দলে ম্যাট প্রায়রের সাথে যৌথভাবে উইকেট-রক্ষণের দায়িত্বে ছিলেন। এছাড়াও, ৪০ ঊর্ধ্ব গড়ে নয় শতাধিক রান সংগ্রহ করেছিলেন তিনি। দু’জনের মধ্যে প্রতিদ্বন্দ্বিতা চলতে থাকে। এক পর্যায়ে সাসেক্স ও ইংল্যান্ড দলে গ্লাভস হাতে টিম অ্যামব্রোস খেলতে থাকলেও ম্যাট প্রায়র সর্বদাই তার তুলনায় এগিয়েছিলেন ও স্থান ধরে রাখতেন। এ কারণে ২০০৫ সাল শেষে সাসেক্স ত্যাগ করার সিদ্ধান্ত নেন ও ওয়ারউইকশায়ারের সাথে যুক্ত হন।
দল পরিবর্তন
২৪ এপ্রিল, ২০০৯ তারিখে ওয়ারউইকশায়ারের সদস্যরূপে জিম ট্রাফটনের সাথে পঞ্চম উইকেট জুটিতে নতুন রেকর্ড গড়েন। বার্মিংহামে অনুষ্ঠিত ঐ খেলায় হ্যাম্পশায়ারের বিপক্ষে তারা ৩৩৫ রান সংগ্রহ করেন। ১ জুলাই, ২০১৫ তারিখে ষষ্ঠ উইকেটে নতুন রেকর্ড গড়েন। লরি ইভান্সের সাথে ৩২৭ রান সংগ্রহ করেন নিজের সাবেক কাউন্টি দল সাসেক্সের বিপক্ষে বার্মিংহামে। এরপূর্বে ২০০৭ সালে নিউ রোডে অনুষ্ঠিত খেলায় হিথ স্ট্রিকের সাথে ওরচেস্টারশায়ারের বিপক্ষে ষষ্ঠ উইকেটে ২২৬ রানের পূর্বতন রেকর্ড গড়েছিলেন। এরফলে, ওয়ারউইকশায়ারের একমাত্র সদস্যরূপে প্রথম-শ্রেণীর ক্রিকেটে দুইটি বর্তমান রেকর্ডের সাথে স্বীয় নামকে জড়িয়ে রাখেন। অন্যদিকে, ইয়ান বেল ২০ ওভারের খেলায় ওয়ারউইকশায়ারের পক্ষে দুইটি রেকর্ডের দাবীদার।
আন্তর্জাতিক ক্রিকেট
সমগ্র খেলোয়াড়ী জীবনে এগারোটি টেস্ট, পাঁচটিমাত্র একদিনের আন্তর্জাতিক ও একটিমাত্র টি২০আইয়ে অংশগ্রহণ করেছেন টিম অ্যামব্রোস। ৫ মার্চ, ২০০৮ তারিখে হ্যামিল্টনে স্বাগতিক নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ২৬ ফেব্রুয়ারি, ২০০৯ তারিখে ব্রিজটাউনে স্বাগতিক ওয়েস্ট ইন্ডিজ দলের বিপক্ষে সর্বশেষ টেস্টে অংশ নেন তিনি।
জানুয়ারি, ২০০৮ সালে নিউজিল্যান্ড গমনার্থে ইংল্যান্ড দলের সদস্য হন। একদিনের আন্তর্জাতিক ও টেস্টে তিনি ম্যাট প্রায়রের স্থলাভিষিক্ত হয়েছিলেন। ৫ মার্চ, ২০০৮ তারিখে নিউজিল্যান্ডের বিপক্ষে টেস্ট ক্রিকেটে অভিষেক পর্ব সম্পন্ন হয় তার। তবে, তাকে একদিনের আন্তর্জাতিক সিরিজে খেলানো হয়নি। শুরুটা তার দূর্দান্ত হয়েছিল। সিরিজের প্রথম টেস্টে অর্ধ-শতরানের ইনিংস খেলেন। এছাড়াও, পুরো খেলায় বেশ ভালোভাবে উইকেট-রক্ষণে নিজেকে জড়িয়ে রেখেছিলেন।
এরপর, ওয়েলিংটনে নিজস্ব দ্বিতীয় টেস্টে শতরানের ইনিংস খেলে ইংল্যান্ডের সিরিজ বিজয়ের দিকে নিয়ে যান। আক্রমণাত্মক ব্যাটিংশৈলী উপহার দিয়ে ১০২ রান তুলেন ও ম্যান অব দ্য ম্যাচের পুরস্কার পান তিনি। সিরিজের বাদ-বাকী খেলাগুলোয়ও এ ধারা বহমান রাখেন। তবে, তার এ খেলার ধারা পরবর্তীকালে আর অব্যাহত রাখতে পারেননি। ভারত গমনার্থে তাকে আবারও ম্যাট প্রায়রের সহকারী হিসেবে রাখা হয়। বার্বাডোসে প্রথম সন্তান ভূমিষ্ঠ হবার সংবাদ জ্ঞাত হয়ে ম্যাট প্রায়র দেশে চলে যান ও তার খেলার পথ সুগম হয়।
নিউজিল্যান্ডের মুখোমুখি
ঐ বছরের শেষদিকে ফিরতি সফরে সফরকারীদের বিপক্ষেও তিনি খেলায় অংশ নিয়েছিলেন। তবে, লর্ডসে সিরিজের প্রথম টেস্টে শূন্য রান তুলেন। পরের ইনিংসে তিন রান সংগ্রহ করতে পেরেছিলেন। তৃতীয় টেস্টে মূল্যবান ৬৭ রান তুলেন। এ পর্যায়ে কেভিন পিটারসনের সাথে ১১৫ রানের জুটি গড়েন। স্টুয়ার্ট ব্রডের সাথে পাঁচ রান তুলে কট আউটে বিদেয় নেন।
১৫ জুন, ২০০৮ তারিখে সফরকারী নিউজিল্যান্ড দলের বিপক্ষে তার ওডিআই অভিষেক হয়। তবে, পাঁচ খেলার ঐ সিরিজে তাকে বেশ প্রতিকূলতার মুখোমুখি হতে হয়। ঐ সিরিজে ইংল্যান্ড দল ৩-১ ব্যবধানে পরাভূত হয়। পাঁচ ইনিংসে তিনি মাত্র দশ রান তুলতে পেরেছিলেন। এছাড়াও, লর্ডসে তুলনামূলকভাবে সহজ ক্যাচ তালুবন্দী করতে পারেননি তিনি।
দক্ষিণ আফ্রিকার মুখোমুখি
২০০৮ সালে দক্ষিণ আফ্রিকার বিপক্ষেও উইকেট-রক্ষক হিসেবে তাকে দলে রাখা হয়। এ সিরিজে তিনি বেশ দূর্বলমানের ক্রীড়া নৈপুণ্য প্রদর্শন করেন। স্টিভ হার্মিসনের বাউন্সার তার মুখে লাগে। পর্যাপ্ত রান তুলতে না পারার ফলে তাকে বাদ দেয়া হয় ও ম্যাট প্রায়রকে একদিনের সিরিজে দক্ষিণ আফ্রিকার বিপক্ষে খেলার জন্যে তার স্থলাভিষিক্ত করা হয়।
মাঝারিসারির নিচেরদিকে ব্যাট করতেন। সচরাচর সাত নম্বরে খেললেও ২০০৮ সালের গ্রীষ্মে দক্ষিণ আফ্রিকার বিপক্ষে এজবাস্টন টেস্টে আট নম্বরে নেমেছিলেন। হেডিংলিতে একই সিরিজে ছয় নম্বরে ব্যাট হাতে নামেন। তার ব্যাটিং যে-কোন শীর্ষসারির ব্যাটসম্যানসহ নিচেরসারির ব্যাটসম্যানদের জন্যে নিরাপত্তাবোধ এনে দিত। প্রোটিয়াসদের বিপক্ষে এনপাওয়ার দ্বিতীয় টেস্টের দ্বিতীয় ইনিংসে ৯৪ বলে ৩৬ রান তুলেন। ঐ ইনিংসে তার দল ২০৩ রানে গুটিয়ে যায়। তৃতীয় টেস্টে ৫৯ বলে ২২ রান তুলেন। দ্বিতীয় ইনিংসে দুই ঘণ্টার অধিক সময় ক্রিজে অবস্থান করে ৮০ বলে মাত্র ১৯ রান তুলেন।
অবসর
আন্তর্জাতিক ক্রিকেট থেকে প্রত্যাখ্যাত হবার পর কাউন্টি ক্রিকেটে মনোনিবেশ ঘটান। ইংল্যান্ড লায়ন্সের পক্ষে সফররত ওয়েস্ট ইন্ডিয়ান একাদশের বিপক্ষে শতরান করার পর চ্যাম্পিয়নশীপের খেলায় হ্যাম্পশায়ারের বিপক্ষে আরেকটি করেন। তাসত্ত্বেও, দল নির্বাচকমণ্ডলীর আস্থা অর্জনে ব্যর্থ হয়েছিলেন তিনি। এরপর, আর তাকে ইংল্যান্ডের পক্ষে খেলতে দেখা যায়নি।
২০২০ সালের মাঝামাঝি সময়ে ক্রিকেট খেলা থেকে অবসর গ্রহণের কথা ঘোষণা করেন টিম অ্যামব্রোস।
নয়াবিশ্ব
থাম্ব|[[সেবাশ্চিয়ান মুন্সটার দ্বারা তৈরি নয়াবিশ্বের মানচিত্রও, ১৫৪০ সালে তৈরি।]] নয়াবিশ্ব (নিউ ওয়ার্ল্ড) দ্বারা দক্ষিণ গোলার্ধের বৃহৎ অংশ বিশেষ করে উত্তর ও দক্ষিণ আমেরিকাকে বোঝানো হয়। ইতালীয় অন্বেষক আমেরিগো ভেসপুচি আমেরিকা একটি নতুন মহাদেশ আবিষ্কার করেছিল এবং এরপরে মুন্ডাস নোভাস নামে একটি পত্রিকায় তার গবেষণাগুলো প্রকাশিত হওয়ার পরে ১৬তম শতাব্দীর শুরুর দিকে আবিষ্কারের যুগে এই শব্দটি প্রসিদ্ধি লাভ করে। এই উপলব্ধি ইউরোপীয় ভৌগোলিকদের ভৌগোলিক দিগন্তকে প্রসারিত করেছিল। তারা ভেবেছিল যে বিশ্বটি আফ্রিকা, ইউরোপ এবং এশিয়া নিয়ে গঠিত। এই তিনটি মহাদেশ সম্মিলিতভাবে এখন প্রাচীন বিশ্ব (ওল্ড ওয়ার্ল্ড) বা আফ্রো-ইউরেশিয়া হিসাবে পরিচিত। আমেরিকা বিশ্বের চতুর্থ অংশ হিসাবে উল্লেখ করা হয়েছিল।
ব্যবহার
"প্রাচীন বিশ্ব" ও "নয়াবিশ্ব" পদগুলো ঐতিহাসিক প্রেক্ষাপটে, বিশ্বের প্রধান জীবজৈবিক অঞ্চলের পার্থক্য করার উদ্দেশ্যে এবং এর মধ্যে উদ্ভিদ এবং প্রাণীজ প্রজাতির শ্রেণিবদ্ধকরণের উদ্দেশ্যে গুরুত্বপূর্ণ।
ঐতিহাসিক প্রসঙ্গে "নয়াবিশ্ব" ব্যবহৃত হয়, যেমন, ক্রিস্টোফার কলম্বাসের ভ্রমণ, স্পেনীয় ইউকাটান বিজয় এবং উপনিবেশিক সময়ের অন্যান্য ঘটনাগুলো নিয়ে আলোচনা করার সময়। বিকল্প শব্দের অভাবের জন্য এই শব্দটি আমেরিকা এবং পার্শ্ববর্তী মহাসাগরীয় দ্বীপ যেমন বারমুডা এবং ক্লিপারটন দ্বীপকে নিয়ে আলোচনা করার জন্য এখনও এই শব্দটি কার্যকর। থাম্ব|নয়াবিশ্বের ইতিহাস '' হিস্টরিয়া অ্যান্টিপডাম নিউ ওয়েলট", ১৬৩১। "নয়াবিশ্ব" শব্দটি একটি জীববৈজ্ঞানিক প্রসঙ্গে ব্যবহৃত হয়। প্রাচীন বিশ্ব এবং নয়াবিশ্বের প্রজাতির কথা উল্লেখ করার সময় এটি ব্যবহৃত। জৈবিক শ্রেণিবিন্যাসবিদরা প্রায়শই আমেরিকান অঞ্চলে পাওয়া যায় এমন প্রজাতির গোষ্ঠীর সাথে "নয়াবিশ্ব" লেবেল যুক্ত করেন, তাদেরকে "প্রাচীন বিশ্ব" (ইউরোপ, আফ্রিকা এবং এশিয়া) এর প্রজাতিগুলো থেকে আলাদা করার জন্য। যেমন- নয়াবিশ্ব বানর, নয়াবিশ্ব শকুন, নয়াবিশ্ব ওয়ার্বলারস (এক প্রকার পাখি)।
শব্দটি প্রায়শই কৃষিতে ব্যবহৃত হয়। নব্যপ্রস্তর যুগীয় বিপ্লব থেকে উদ্ভূত এশিয়া, আফ্রিকা এবং ইউরোপের একটি সাধারণ কৃষির ইতিহাস আছে এবং হাজার বছর আগে এই তিনটি মহাদেশের মধ্যে একই উদ্ভিদ এবং প্রাণী ছড়িয়ে পড়েছিল। তাই এগুলোকে একত্রে "প্রাচীন বিশ্ব" হিসাবে শ্রেণিবদ্ধ করা সুবিধাজনক। সাধারণ প্রাচীন বিশ্ব ফসল (যেমন-যব, মসুর, জই, মটর, রাই, গম) এবং পোষা প্রাণী (যেমন-গরু, মুরগী, ছাগল, ঘোড়া, শূকর, ভেড়া) আমেরিকাতে ছিল না। ১৪৯০ এর দশকে কলম্বীয় যোগাযোগ ("কলম্বিয়ান এক্সচেঞ্জ") আমেরিকাতে এই ফসলগুলোর পরিচয় দেয়। অপরপক্ষে, অনেক ফসল কলম্বিয়ার সংস্পর্শের পরে বিশ্বব্যাপী ছড়িয়ে পড়ার আগে শুধু আমেরিকাতেই উৎপাদিত হতো। এখনও এসব ফসল "নয়াবিশ্ব ফসল" হিসাবে অভিহিত হয়।'কমন বীনস' (শিম জাতীয় শস্য), ভুট্টা, স্কোয়াশ (কুমড়ার মতো), অ্যাভোকাডো, টমেটো এবং বিভিন্ন ধরনের ক্যাপসিকাম এবং টার্কি মূলত প্রাকৃতিকভাবে গৃহপালিত হয়েছিল মেসোআমেরিকার কলম্বীয় মানুষ দ্বারা। দক্ষিণ আমেরিকার আন্ডিস অঞ্চলের কৃষকরা শিমুল আলু, চিনাবাদাম, আলু, এবং আলপাকা, গিনিপিগ এবং লামার মতো পোষা প্রাণী নিয়ে এসেছিলেন। অন্যান্য বিখ্যাত নয়াবিশ্ব ফসলের মধ্যে রয়েছে কাজু, কোকো, রাবার, সূর্যমুখী, তামাক, ভ্যানিলা এবং পেয়ারা, পেঁপে এবং আনারসের মতো ফল।
শব্দটির উৎপত্তি
থাম্ব|আমেরিগো ভেসপুচি ঘুমন্ত আমেরকানদের জাগিয়ে তোলে। "নয়াবিশ্ব" ( ল্যাটিনে "মুন্ডাস নোভাস") শব্দটি প্রথমবার আবিষ্কারক আমেরিগো ভেসপুচি তার বন্ধু লরেঞ্জো দি পিয়ের ফ্রান্সেস্কো দে 'মেডিসিকে ১৫০৩ সালের বসন্তে লিখিত একটি চিঠিতে বাবহার করেছিলেন। পরবর্তীতে এটি ১৫০৩-১৫০৪ এ মুন্ডাস নোভাস শিরোনামে প্রকাশিত হয়।। ক্রিস্টোফার কলম্বাস অনুসারে পশ্চিমের ইউরোপীয় নৌ-পরিবহনকারীদের দ্বারা আবিষ্কৃত জমিগুলো এশিয়ার কিনারা নয় বরং সম্পূর্ণ ভিন্ন মহাদেশ বা "নয়াবিশ্ব", ভেসপুচির চিঠিতে প্রথমবার এই অনুমানের পক্ষে যুক্তি রয়েছে।
মুন্ডাস নোভাস অনুযায়ী, ভেসপুচি ১৭ আগস্ট ১৫০১ এ ব্রাজিল আসার সময় বুঝতে পেরেছিলেন যে তিনি একটি "নতুন জগতে" ছিলেন এবং পর্তুগিজ নাবিকরা এশিয়ার বিষয়ে তাকে যা বলেছিলেন তার সাথে সেখানকার প্রকৃতি ও লোকের তুলনা করেছিলেন। "বেজেগুইচে" (ডাকার উপসাগর, সেনেগাল) এ দুটি ভিন্ন অভিযানের মধ্যে একটি বিখ্যাত সাক্ষাৎ হয়েছিল। নতুন আবিষ্কার করা ব্রাজিলের উপকূলে চার্ট করার পথে ভেসপুচির নিজস্ব বহির্গমন অভিযান এবং পেড্রো আলভারেস ক্যাব্রালের দ্বিতীয় পর্তুগিজ ইন্ডিয়ার জাহাজ ভারত থেকে দেশে ফিরার সময় এই সাক্ষাৎ হয়। পূর্ববর্তী বছরগুলোতে ইতিমধ্যে ভেসপুচি আমেরিকা গিয়েছিলেন। সম্ভবত ওয়েস্ট ইন্ডিজে যা দেখেছিলেন তার সাথে ফিরে আসা নাবিকরা তাকে পূর্ব ভারতীয় দ্বীপপুঞ্জ সম্পর্কে যা বলেছিল তার পুনর্মিলন করতে অসুবিধা হয়েছিল। ভেসপুচি বেজেগুইচে থাকাকালীন সময়ে লরেঞ্জোকে একটি প্রাথমিক যা তিনি পর্তুগিজ বহরের সাথে ফেরত পাঠিয়েছিলেন। এই সময়ে তার কথোপকথনের বিষয়ে একটি বিভ্রান্তি প্রকাশ করেছিলেন। পূর্ব ব্রাজিলের উপকূলের বিস্তৃত অঞ্চলটি কে দিয়ে ১৫০১-১৫০২ এর মধ্য দিয়ে ভেসপুচি তার মানচিত্র তৈরির যাত্রার সময় অবশেষে এ ব্যাপারে নিশ্চিত হয়েছিলেন। ব্রাজিল থেকে ফিরে আসার পরে, ১৫০৩ এর বসন্তে আমেরিগো ভেসপুচি লিসবনে মুন্ডাস নুভাস চিঠিটি ফ্লোরেন্সের লরেঞ্জোকে রচনা করেছিলেন। যার বিখ্যাত উদ্বোধনী অনুচ্ছেদ ছিলঃ "এই দিনগুলোতে আমি তোমাকে নতুন দেশ থেকে প্রত্যাবর্তনের বিষয়ে সম্পূর্ণরূপে লিখেছিলাম। দেশগুলো পর্তুগালের রাজার নির্দেশে এবং তার জাহাজগুলোর মাধ্যমে অনুসন্ধানে পাওয়া গেছে। এটিকে একটি নতুন বিশ্ব বলা বৈধ, কারণ এই দেশগুলোর কোনওটিই আমাদের পূর্বপুরুষদের কাছে পরিচিত ছিল না এবং যারা তাদের বিষয়ে শুনবে তাদের জন্য এটি সম্পূর্ণ নতুন হবে। পূর্ববর্তীদের মতামত ছিল যে দক্ষিণের সীমানা রেখার বাইরে বিশ্বের বৃহত্তর অংশ স্থল নয়, কেবল সমুদ্র ছিল যেটাকে তারা আটলান্টিক বলে অভিহিত করেছে। এমনকি যদি তারা কোনও মহাদেশ রয়েছে বলে থাকে তবে তারা এটি অধ্যুষিত হওয়ার অস্বীকার করার জন্য অনেকগুলো কারণ দিয়েছে। তবে এই মতটি মিথ্যা, এবং সত্যের সম্পূর্ণ বিরোধী। আমার শেষ সমুদ্রযাত্রা এটি প্রমাণ করেছে কারণ আমি দক্ষিণাঞ্চলে একটি মহাদেশ পেয়েছি।। আমাদের ইউরোপ বা এশিয়া বা আফ্রিকার চেয়ে অনেক প্রাণী দ্বারা পরিপূর্ণ এবং আমাদের কাছে পরিচিত অন্য কোনও অঞ্চলের চেয়ে মনোরম।"ভেসপুচির চিঠিটি ইউরোপে প্রকাশিত হওয়ার পর জনগণের মধ্যে বিস্ময় সৃষ্টি হয়েছিল এবং সঙ্গে সঙ্গে অন্য কয়েকটি দেশে আবারও ছাপা হয়েছিল।
পূর্বে ব্যবহার
আমেরিগো ভেসপুচি নয়াবিশ্ব (মুন্ডাস নুভাস) শব্দটির প্রথম ব্যবহার করার কৃতিত্ব পেলেও এধরনের অন্যান্য শব্দ তার পূর্বে প্রচলিত ছিল।
ভেনিসিয়ান অন্বেষণকারী আলভিস ক্যাডামোস্তো সাহারা-নিম্ন আফ্রিকা কথা উল্লেখ করার জন্য "আন ওয়েলরো মুন্ডো" ("অন্য একটি বিশ্ব") শব্দটি ব্যবহার করেছিলেন, যেখানে তিনি পর্তুগিজের পক্ষে ১৪৫৫ এবং ১৪৫৬ সালে অন্বেষণ করেছিলেন। তবে এটি নিছক একটি সাহিত্যের বিকাশ ছিল, বিশ্বের নতুন "চতুর্থ" অংশের অনুমান নয়। ক্যাডমোস্টো যথেষ্ট সচেতন ছিলেন সাহারা-নিম্ন আফ্রিকা আসলে আফ্রিকা মহাদেশের অংশ ছিল।
ভেসপুচির সাথে ইতালীয় বংশোদ্ভূত স্প্যানিশ কাহিনীকার পিটার মারটিয়ার ডি'অঙ্গিরাকে প্রায়শই আমেরিকা একটি নতুন বিশ্ব হিসাবে মনোনীত করার জন্য কৃতিত্ব দেওয়া হয়। পিটার মারটিয়ার পুরো আমেরিকা আবিষ্কারের ইতিহাসের শিরোনামে অরবে নোভো (আক্ষরিক অর্থে "নতুন গ্লোব", তবে প্রায়শই "নতুন বিশ্ব" হিসাবে অনুদিত হয়) শব্দটি ব্যবহার করেছিলেন, যা ১৫১১ সালে প্রকাশিত হয়েছিল। পিটার মারটিয়ার ১৪৯৩ সাল থেকে কলম্বাসের আবিষ্কার সম্পর্কে মন্তব্য করা ব্যক্তিগত চিঠি লিখছিলেন এবং শুরু থেকেই কলম্বাসের দাবি পূর্ব এশিয়ায় ("ইন্ডিজ") পৌঁছেছে বলে সন্দেহ করেছিল। তিনি তাই বিকল্প নামগুলো দ্বারা অভিহিত করে। কলম্বাস তার প্রথম সমুদ্রযাত্রা থেকে ফিরে আসার মাত্র কয়েক সপ্তাহ পরে, পিটার মার্টিয়ার কলম্বাসের আবিষ্কারকৃত স্থানগুলোকে "ওয়েস্টার্ন অ্যান্টিপোডস" (ল্যাটিনে "অ্যান্টিপোডিবাস ওসিডুইস", ১৪ মে, ১৪৯৩-এর চিঠি), "পৃথিবীর নতুন গোলার্ধে" "(ল্যাটিনে "নভো টেরারাম হেমিস্ফেরিও", ১৩ সেপ্টেম্বর, ১৪৯৩) এবং ১ নভেম্বর, ১৪৯৩-এর একটি চিঠিতে কলম্বাসকে "নতুন গ্লোবের আবিষ্কারক" (ল্যাটিনে "কর্নেলস নোক নভি অরবিস রেপারার") হিসাবে উল্লেখ করে চিঠি লিখেছেন। এক বছর পরে (২০ই অক্টোবর, ১৪৯৪) পিটার মারটিয়ার আবার নতুন গ্লোব ("নোভো ওরবে") এবং "পশ্চিমা গোলার্ধ" (ল্যাটিনে "অব ওসিডেন্টে হেমিস্ফেরো") বলে অভিহিত করেন।
ক্রিস্টোফার কলম্বাস ১৪৯৮ সালে তার তৃতীয় ভ্রমণে দক্ষিণ আমেরিকা মহাদেশে এসেছেন। তার তৃতীয় সমুদ্রযাত্রার ফলাফলের প্রতিবেদন করে ১৪৯৯ সালে চিঠিতে স্পেনের রানি প্রথম ইসাবেলা এবং রাজা দ্বিতীয় ফার্দিনান্দকে কলম্বাস বর্ণনা করেছেন যে কীভাব অরিনোকো বদ্বীপের বিশাল জলরাশি পারিয়ার উপসাগরে ছুটে এসেছিল তাই পূর্বে কোনও অজানা মহাদেশ অবশ্যই এর পিছনে আছে। যাইহোক, কলম্বাস এই অনুমানটিকে বাতিল করে দেয় এবং পরিবর্তে প্রস্তাব দেয় যে দক্ষিণ আমেরিকার ভূমিকম্প একটি "চতুর্থ" মহাদেশ নয়, বরং বাইবেলের স্বর্গ। পূর্বের অজানা "নতুন" অংশ নয়, তবে খ্রিস্টীয় জগতে ইতিমধ্যে "অপরিচিত"। অন্য একটি চিঠিতে (প্রিন্স জনের নার্সকে, ১৫০০ লিখে লেখা) কলম্বাস "নতুন আকাশ ও পৃথিবী" ("নিউভো সিয়েলো-মুন্ডো") পৌঁছে যাওয়ার কথা লিখে এবং তিনি স্পেনের রাজাদের অধীনে "অন্য একটি বিশ্ব" স্থাপন করেছিলেন ("ওট্রো" মুন্ডো") ।
স্বীকৃতি
থাম্ব|দ্য ভিঞ্চি গ্লোব, ১৫০৪ সাল। ভেসপুচি কেবলমাত্র দক্ষিণ আমেরিকার মহাদেশীয় ভূমিকে "নতুন বিশ্ব" বলেছিল। সেই সময় উত্তর আমেরিকা মহাদেশের বেশিরভাগ অংশ আবিষ্কার করা যায় নি এবং ভেসপুচির মন্তব্যগুলো ক্রিস্টোফার কলম্বাসের আগে আবিষ্কৃত অ্যান্টিল দ্বীপপুঞ্জগুলো আসলে এশিয়ার পূর্ব প্রান্ত হতে পারে সম্ভাবনাটি বাতিল করা হয়নি। যেহেতু কলম্বাস অবধি জোর দিয়েছিলেন ১৫০৬ সালে তার মৃত্যু পর্যন্ত। ১৫০৪ সালে লিওনার্দো দা ভিঞ্চি দ্বারা নির্মিত একটি গ্লোব উত্তর এবং মধ্য আমেরিকা বাদে নতুন বিশ্বকে চিত্রিত করে। ইন্ডিজ সম্পর্কিত সমস্ত বিদ্যমান তথ্য ১৫০৫ সালে স্পেনের টরোতে স্পেনীয় রাজতন্ত্ররা জুন্তা দে নাভ্যাগান্তেস নামে পরিচিত ভূমি সন্ধানকারীদের (ন্যাভিগেটর) একটি সম্মেলনের আয়োজন করেন। ১৫০৮ সালে বার্গোসে এই সম্মেলন হয়েছিল। কী আবিষ্কার হয়েছিল তা নিয়ে একটি চুক্তিতে এসে স্প্যানিশ অনুসন্ধানের ভবিষ্যতের লক্ষ্য নির্ধারণ করার জন্য এটি অনুষ্ঠিত হয়। আমেরিগো ভেসপুচি উভয় সম্মেলনে অংশ নিয়েছিলেন এবং তাদের উপর প্রভাব ফেলে। বুর্গোসে, তিনি স্পেনের নেভিগেশনের পাইলটো মেয়র নিযুক্ত হয়েছিলেন। এটা প্রায় নিশ্চিত যে ভেসপুচি তার সাম্প্রতিক 'নতুন বিশ্ব' অনুমানটি সেখানে তার সহকর্মী নেভিগেটদের কাছে পেশ করেছিলেন। এই সম্মেলনগুলোর সময়ই স্প্যানিশ কর্মকর্তারা অবশেষে মেনে নিয়েছিলেন যে অ্যান্টিলিস এবং মধ্য আমেরিকার পরিচিত অংশটি মূলত তারা যে ইন্ডিজ খুঁজছিল তা নয় (কলম্বাস তখনও জোর দিয়েছিল যে আন্টিলিস ও মধ্য আমেরিকা ইন্ডিসই ছিল) এবং স্প্যানিশ অন্বেষণকারীদের জন্য নতুন লক্ষ্য নির্ধারণ করা হয়েছিলো। এশিয়াতে যথাযথভাবে যাত্রা করার জন্য আমেরিকার মধ্য দিয়ে কোনও সমুদ্রের উত্তরণ বা প্রণালী সন্ধান করার প্রকল্প গৃহীত হয়। ইংরেজিতে তখনও 'নিউ ওয়ার্ল্ড' শব্দটি অব্যবহৃত ছিল এবং তুলনামূলক দেরিতে প্রচলিত হয়।
মানচিত্রে নয়াবিশ্ব
থাম্ব|১৫২৯ সালের ডিয়েগো রিবেরো দ্বারা তৈরি মানচিত্র। এখানে আমেরিকা অঞ্চলকে মুন্ডাস নভাস বলে অভিহিত করা হয়। যদিও ভেসপুচির পরে এটি সাধারণত গৃহীত হয়েছিল যে কলম্বাসের আবিষ্কারগুলো এশিয়া নয় বরং একটি "নতুন বিশ্ব" ছিল, তবে দুটি মহাদেশের মধ্যে ভৌগোলিক সম্পর্ক তখনও অস্পষ্ট ছিল। পূর্ব এশিয়ার উপকূলে বিশাল অবিচ্ছিন্ন সমুদ্রের অস্তিত্বের দ্বারা এশিয়া এবং আমেরিকার মধ্যে অবশ্যই একটি বিশাল সমুদ্র থাকতে হবে। ইরাটোস্থিনিস দ্বারা পৃথিবীর আকার গণনা করা হিসাবে এশিয়া এবং সদ্য আবিষ্কৃত ভূমিগুলোর মধ্যে একটি বিশাল জায়গা রয়েছে।
এমনকি ভেসপুচির আগেও বেশ কয়েকটি মানচিত্র, যেমন- ১৫০২ সালের ক্যান্টিনো প্ল্যানিস্ফিয়ার এবং ১৫০৪ সালের এর ক্যানেরিও মানচিত্রের পূর্ব দিকে চীন এবং মানচিত্রের পশ্চিমে উত্তর আমেরিকা এবং দক্ষিণ আমেরিকার আবিষ্কারগুলোর মধ্যে একটি বিশাল উন্মুক্ত মহাসাগর এঁকেছেন। তবে তারা এশীয় ভুমিকে পূর্ব প্রান্ত থেকে পশ্চিম গোলার্ধের দিকে প্রসারিত করেছে। যেমন, ক্যান্টিনো প্ল্যানিস্ফিয়ার মানচিত্রে গ্রিনল্যান্ডকে এশিয়ার কোনা হিসেবে চিত্রিত করা হয়। কিছু মানচিত্র, যেমন ১৫০৬ সালের কন্টারিনি-রোসেলির মানচিত্র এবং ১৫০৮ সালের জোহানেস রুইশ মানচিত্র টলেমি এবং কলম্বাসের দাবি অনুসারে উত্তর এশিয়ার ভূমিকে পশ্চিম গোলার্ধে প্রসারিত করেছে এবং পরিচিত উত্তর আমেরিকার সাথে মিলিত করেছে। এই মানচিত্রগুলোতে কিউবার কাছে জাপান অবস্থিত এবং দক্ষিণ আমেরিকার চারপাশে সাগর। ১৫০৭-এর ওয়াল্ডসেমলারের মানচিত্র, যা বিখ্যাত কসমোগ্রাফির ইন্ট্রোডাক্টিয়োর (একটি বই) সাথে রয়েছে (যার মধ্যে ভেসপুচির চিঠিগুলোর পুনরায় ছাপ রয়েছে) আধুনিক মানচিত্রের সাথে সবচেয়ে সাদৃশ্যপূর্ণ। এই মানচিত্রে পূর্ব দিকে এশিয়া এবং নয়াবিশ্বের মাঝে সাগর আছে, কোনো ভূমি নেই। মানচিত্রটি বিখ্যাতভাবে দক্ষিণ আমেরিকাকে নাম দেয় "আমেরিকা"। তবে, মার্টিন ওয়াল্ডসেমলারের মানচিত্রটি তার পূর্ববর্তী মানচিত্র থেকে উল্লেখযোগ্যভাবে পরিবর্তিত হয়ে আগের ধারনার দিকে ফিরে আসে। পরের মানচিত্রে এশীয় ভূমি উত্তর আমেরিকাতে মিশ্রিত হয়েছিল (যাকে তিনি এখন টেরা দে কিউবা এশি পার্টিস বলে থাকেন) এবং দক্ষিণ আমেরিকা থেকে "আমেরিকা" নামটি বাদ দিয়ে টেরা ইনকগনিটো নাম দেয়।
নতুন বিশ্বের পশ্চিম উপকূল অর্থাৎ প্রশান্ত মহাসাগর ১৫১৩ সালে ভাস্কো নেজ ডি বালবোয়া আবিষ্কার করেছিলেন। তবে আরও ১৫ বছর পর ফার্দিনান্দ ম্যাগেলানের সমুদ্রযাত্রা ১৫১৯-২২ এর মাধ্যমে নির্ধারিত হয়েছিল যে প্রশান্ত মহাসাগর আমেরিকা থেকে এশিয়া বিচ্ছিন্ন করে। উত্তর আমেরিকার প্রশান্ত মহাসাগরীয় উপকূলকে চিত্রিত করার আগে আরও কয়েক বছর লাগে, দীর্ঘমেয়াদি সন্দেহ হয়। সপ্তদশ শতাব্দীতে বেরিং প্রণালী আবিষ্কার হওয়ার পর এশিয়া এবং উত্তর আমেরিকা সংযুক্ত ছিল না নিশ্চয়তা পাওয়া যায়। ১৬তম শতাব্দীর কিছু ইউরোপীয় মানচিত্র (যেমন ১৫৩৩ সালের জোহানেস সোনারের গ্লোব) তখনও উত্তর আমেরিকাকে স্থল সেতু দ্বারা এশিয়ার সাথে সংযুক্ত করে চিত্রিত করেছে।
১৫২৪ সালে, জিয়োভানি দা ভেরাজাজনো সমুদ্রযাত্রার একটি রেকর্ডে এই শব্দটি উত্তর আমেরিকার আটলান্টিক উপকূলে যে মার্কিন যুক্তরাষ্ট্র এবং কানাডার অংশ আছে তা বোঝাতে ব্যবহার করেছিলেন।
ইমোটিকনের তালিকা
থাম্ব|গোল্ডবাগ মেসেঞ্জারে ইমোটিকনগুলির তালিকা থাম্ব|একটি সাধারণ স্মাইলি ইমোটিকন এই পাতাটিতে কিছু জনপ্রিয় ইমোটিকনসের তালিকা দেওয়া হয়েছে। সাধারণ কোন কিছু লেখার সময় লেখকের চেহারার অভিব্যক্তি ফুটিয়ে তুলতে ইমোটিকন ব্যবহার করা হয়ে থাকে। পশ্চিমা বিশ্বে ও পূর্ব বিশ্বে ইমোটিকনস ব্যবহারে কিছুটা পার্থক্য রয়েছে। এখানে দুটি ধারাই উল্লেখ করা হয়েছে।
ইস্টার্ন
ইস্টার্ন ইমোটিকনস সাধারণত আবর্তিত হয় না এবং অতিরিক্ত জটিলতার জন্য ব্যবহার হয় না বললেই চলে। এছাড়াও অ-লাতিন অক্ষর ব্যবহার করা হয়েছে।
ইউনিকোড অক্ষর
কিছু কিছু ইমোটিকনস স্ট্যান্ডার্ড ইউনিকোন ধারণ করেছে— তার মধ্যে তিনটি বিবিধ প্রতীক ব্লকে এবং ৬০টিরও বেশি ইমোটিকনস ব্লকে রয়েছে।
শাহ আলম সরকার
শাহ আলম সরকার গ্রাম-গঞ্জ শহর নির্বিশেষে বাউল শিল্পী হিসেবে একজন জীবন্ত কিংবদন্তি।
প্রাথমিক জীবন ও শিক্ষাজীবন
শাহ আলম সরকারের জন্ম ১লা ফেব্রুয়ারি ১৯৬৫ ইং, বিক্রমপুরের লৌহজং উপজেলার কুড়িগাঁও গ্রামের এক সম্ভান্ত ও ঐতিহ্যবাহী সঙ্গীত পরিবারে। নানাবাড়ী হলদিয়া সরকারি প্রাথমিক বিদ্যালয়ে পড়াশোনা করেন। প্রাথমিক শিক্ষা সমাপনীর পূর্বে জীবন যুদ্ধে জড়িয়ে পড়েন পারিবারিক প্রয়োজনে। ঢাকার সদরঘাটে ফুটপাতে গার্মেন্টস এক্সসরিজের ব্যবসা শুরু করেন।ইষ্টবেঙ্গল স্কুলে নাইট শিফটে ভর্তি হওয়ার পরে ও জীবন যুদ্ধের অনিবার্য কারণে লেখাপড়া আর হয়ে উঠেনি।
সঙ্গীত জীবন
তার দাদা গোলাম আলী বেপারী দরবারি সংগীতের সাথে খ্যাতিমান হিসেবে সম্পৃক্ত ছিলেন, বড় কাকা গোলাম মহিউদ্দিন বেপারী যিনি অসংখ্য গানের গীতিকার ও সুরকার হিসেবে প্রশংসিত। আরেক কাকা "আমিতো মরেই যাব"খ্যাত সাধক মরমী বাউলকবি আব্দুস সাত্তার মোহন্ত যার কাছে তার সংগীত জীবনের হাতে খড়ি। ফুফাজান আব্দুল করিম মুন্সী তিনি ও দরবারী সংগীতের শিল্পী হিসেবে সুপরিচিত। শাহ্ আলম সরকার আনুষ্ঠানিক ভাবে গানের দীক্ষা নেন বিখ্যাত পালাগান শিল্পী আবুল সরকারের কাছে। তিনি প্রায় আড়াই হাজার গানের রচয়িতা ও সুরকার।তাঁর প্রকাশিত গানের ক্যাসেট ও সিডির সংখ্যা সাড়ে ছয়শত এর অধিক। তিনি বাংলাদেশ বেতার ও টেলিভিশনের নিয়মিত শিল্পী।প্রায় শতাধিক চলচিত্রে তিনি গীতিকার হিসেবে কাজ করেছেন।তার কিছু উল্লেখযোগ্য গান হচ্ছেঃ ইত্যাদি। তাঁর"আকাশটা কাঁপছিল ক্যান"গানটি ভারত বাংলাদেশ যৌথ প্রযোজনায় নির্মিত গৌতম ঘোষের ‘মনের মানুষ’ ছবিতে অন্তর্ভুক্ত হয়ে ব্যাপক প্রশংসা অর্জন করে।
সংসার
ব্যক্তিগত জীবনে শাহ আলম সরকার বিবাহিত ও তিন সন্তানের জনক। শাহ মোহাম্মদ তিতুমীর আলম
তথ্যসূত্র
৪ https://www.prothomalo.com/entertainment/article/1590879/%E0%A6%95%E0%A7%87%E0%A6%89-%E0%A6%A8%E0%A6%BF%E0%A6%B2%E0%A7%87%E0%A6%A8-%E0%A6%B0%E0%A7%81%E0%A6%A6%E0%A7%8D%E0%A6%A7%E0%A6%B6%E0%A7%8D%E0%A6%AC%E0%A6%BE%E0%A6%B8%E0%A7%87-%E0%A6%95%E0%A7%87%E0%A6%89-%E0%A6%AD%E0%A7%87%E0%A6%9C%E0%A6%BE-%E0%A6%9A%E0%A7%8B%E0%A6%96%E0%A7%87
সালাহউদ্দিন মমতাজ
শহীদ ক্যাপ্টেন সালাহউদ্দিন মমতাজ বীর উত্তম (জন্ম: ১২ জুলাই, ১৯৪৫ - মৃত্যু: ৩১ জুলাই, ১৯৭১) বাংলাদেশের স্বাধীনতা যুদ্ধের একজন দুর্ধর্ষ  বীর মুক্তিযোদ্ধা। স্বাধীনতা যুদ্ধে তাঁর অসীম সাহসিকতা ও বীরত্বের স্বীকৃতি স্বরূপ বাংলাদেশ সরকার তাঁকে 'বীর উত্তম' খেতাবে ভূষিত করে।